
Vrtec IRIS, oddelek Čebelice
Tedenska učna priprava
Tema: Pozdrav zimi
Starostna skupina: 1-6 let
Trajanje: 16.12.-20.12.2024

Cilji:
· Otroci bodo spoznali značilnosti zime 
· Razvijanje fine motorike skozi igro in ustvarjalne dejavnosti
· Razvijanje ustvarjalnost skozi likovno ustvarjanje in gibalne aktivnosti
· Razvijanje interesa in zadovoljstva ob odkrivanju širšega sveta zunaj domačega okolja
· Spodbujanje radovednosti in veselja do umetniških dejavnosti, umetnosti in različnosti
· Otrok rabi imena za števila
· Ob poslušanju in pripovedovanju pravljic ter drugih literarnih del razvija zmožnost domišljijske rabe jezika
Dejavnosti:
· Spoznavanje, prepevanje in rajanje ob pesmi Mira Voglar: Babica zima
· Igra na snegu
· Izdelovanje prazničnih voščilnic
· Izdelovanje okraskov iz slanega testa
· Sprehod skozi praznično okrašeno okolico
· Priprava in kuhanje prazničnega čaja iz zelišč
· Branje pravljice Per Gustavsson: Ko pride zima in reševanje kviza o pravljici
· Igranje spomina v spletni učilnici
· Izbira pravljice, ki jo otroci preberejo doma s starši in njeno obnovo naslednji teden povedo v jutranjem krogu (najmlajši lahko tudi narišejo kaj jih je pritegnilo v pravljici)
Pripomočki:
· Sani, lopate za sankanje
· Lopatke, vedra, grabljice
· Lepilo, bleščice, kolaž, karton, tempera barve, čopiči
· Moka, sol
· Zelišča



Analiza tedna/ uporabe spletne učilnice:Vrh obrazca
Dejavnosti v tednu z naslovom Pozdrav zimi so bile med otroci zelo dobro sprejete. Prilagoditi se je bilo potrebno edino pri igri na snegu, saj je bila za sankanje premajhna količina snega. Dejavnost se je zato malce spremenila od načrtovane- v velike posode smo nabrali nekaj snega, s katerim so se otroci igrali z rokami, lopatkami, lončki in avtomobili. Trikrat smo se odpravili tudi na sprehod v center mesta, kjer smo opazovali smrekice (jih tudi šteli) in vso okrasje. Dvakrat smo si skuhali čaj-pravi hit je bil zeliščni čaj z medom in limono. Otroci so spoznali pesem Babica zima, ki so se je v tem tednu naučili na pamet in smo jo poleg že ostalih znanih zimskih pesmic veselo prepevali. Med počitkom je bila večkrat izražena želja, če lahko poslušamo to pesmico, katera povezava se nahaja v spletni učilnici. Izdelali smo okraske iz slanega testa in praznične voščilnice. Prebrali smo pravljico Ko pride zima (Per Gustavsson), jo tudi večkrat poslušali v spletni učilnici in tam tudi reševali kviz. Ta je bil med otroci zelo priljubljen, nekatera vprašanja so bila tudi napačno rešena, tako da smo pravljico še enkrat poslušali. Kmalu smo se vsi strinjali pri istih odgovorih kviza, tako da smo ga na koncu vsi uspešno rešili. Izbira pravljice, ki si jo otroci izberejo, da jo preberejo doma s starši, se je izkazala za zelo priljubljeno dejavnost. Otroci so se sami zelo lepo, skoraj enakomerno razporedili po pravljicah. Obnove le-teh, oz. risbice bodo na vrsti naslednji teden v jutranjem krogu. Igra spomina je bila prav tako priljubljena. Dobro bi bilo razmisliti le še o nekaj dodatnih sličicah. 

